《念奴娇 梅花》
宋代·李恰

紫云飘堕，正黄昏三弄，临风呜咽。照影惊鸿修竹暮，一树幽香清绝。

翠袖笼寒，玉肌带晕，漫说经霜雪。巡檐低问，林梢飞上新月。

应念雨约云期，横波悄注，未忍轻攀折。只恐芳华容易减，浪惹去蜂来蝶。

枝老肥红，阴浓瘦绿，便是愁时节。更持残烛，拍歌肠断将别。

作者简介：宋赣州赣县人，字和卿，号云峰居士。李珙子。孝宗淳熙间进士。授安福县尉，累迁左司谏。尝上封事，辞气激烈。因忤韩侂胄罢归，筑圃云峰以居。